b'\n_START_ARTICLE_\nPierre-Simon Laplace\n_START_SECTION_\nLiv og virke\n_START_PARAGRAPH_\nI unge \xc3\xa5r publiserte han en matematisk avhandling i Joseph Louis Lagranges Miscellanea taurinensia (1766-69). Denne og noen p\xc3\xa5f\xc3\xb8lgende avhandlinger gjorde fagfolk oppmerksom p\xc3\xa5 ham og gav ham en l\xc3\xa6rerstilling i matematikk ved milit\xc3\xa6rskolen i Beaumont. Der var han ikke lenge. Han ble s\xc3\xa5 eksaminator ved artillerikorpset i Paris. _NEWLINE_Han summerte og utvidet arbeidene til sine forgjengere innenfor matematisk astronomi i fembindsverket M\xc3\xa9canique C\xc3\xa9leste (1799\xe2\x80\x931825). I dette verket overf\xc3\xb8rte han Newtons geometriske studier av mekanikken til en som var basert p\xc3\xa5 matematisk analyse, kjent som fysisk mekanikk._NEWLINE_Han har gitt sitt navn til laplaceoperatoren, laplacetransformasjonen, Laplaces ligning og Laplaces demon. En av hans elever var Napoleon I.'